94/86/EY: Komission päätös, tehty 16 päivänä helmikuuta 1994, väliaikaisesta luettelosta kolmansista maista, joista jäsenvaltiot sallivat luonnonvaraisen riistan lihan tuonnin



Virallinen lehti nro L 044 , 17/02/1994 s. 0033 - 0034

Suomenk. erityispainos Alue 3 Nide 56 s. 0054

Ruotsink. erityispainos Alue 3 Nide 56 s. 0054



KOMISSION PÄÄTÖS, tehty 16 päivänä helmikuuta 1994, väliaikaisesta luettelosta kolmansista maista, joista jäsenvaltiot sallivat luonnonvaraisen riistan lihan tuonnin (94/86/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon kansanterveyttä ja eläinten terveyttä koskevista ongelmista luonnonvaraisen riistan tappamisessa ja luonnonvaraisen riistan lihan markkinoille saattamisessa 16 päivänä kesäkuuta 1992 annetun neuvoston direktiivin 92/45/ETY(1), sellaisena kuin se on viimeksi muutettuna direktiivillä 92/116/ETY(2), ja erityisesti sen 16 artiklan 2 ja 3 kohdan, sekä katsoo, että luonnonvaraisen riistan liha on tuotava sellaisista kolmansista maista tai kolmansien maiden osista, jotka kykenevät antamaan jäsenvaltioille ja komissiolle takeet, jotka vastaavat yhteisön markkinoille saattamista koskevia vaatimuksia, uuteen tarkastusjärjestelmään siirtymisen helpottamiseksi olisi tarpeen laatia väliaikaisia luetteloita kolmansista maista tai kyseisten kolmansien maiden osista, joista sallitaan luonnonvaraisten riistalintujen tai muun luonnonvaraisen riistan lihan tuonti, olisi erotettava luonnonvaraisten kavio- ja sorkkaeläinten tuoreen lihan tuonti, joka on sallittu neuvoston päätöksen 79/542/ETY(3), sellaisena kuin se on viimeksi muutettuna komission päätöksellä 93/507/ETY(4), liitteen ensimmäisen osan luettelossa olevista kolmansista maista, näiden luetteloiden vahvistamisesta johtuvaan uuteen järjestelmään mukautumista varten olisi asetettava määräaika niiden soveltamiselle, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Jäsenvaltioiden on sallittava luonnonvaraisten riistalintujen lihan tuonti liitteen I osan luettelossa olevista kolmansista maista. Jäsenvaltioiden on sallittava muun riistan kuin luonnonvaraisten riistalintujen lihan tuonti liitteen II osan luettelossa olevista kolmansista maista. 2 artikla Tätä päätöstä sovelletaan 1 päivästä heinäkuuta 1994. 3 artikla Tämä päätös on osoitettu kaikille jäsenvaltioille. Tehty Brysselissä 16 päivänä helmikuuta 1994. Komission puolesta René STEICHEN Komission jäsen (1) EYVL N:o L 268, 14.9.1992, s. 35 (2) EYVL N:o L 62, 15.3.1993, s. 1 (3) EYVL N:o L 146, 14.6.1979, s. 15 (4) EYVL N:o L 237, 22.9.1993, s. 36 LIITE Seuraavat luettelot ovat periaatteellisia luetteloita ja tuonneissa on noudatettava eläinten ja ihmisten terveyttä koskevia vaatimuksia. I OSA Luettelo kolmansista maista, joista jäsenvaltiot sallivat luonnonvaraisten riistalintujen lihan tuonnin - Kolmannet maat, joista jäsenvaltiot sallivat päätöksessä 94/85/EY(1) tarkoitetun tuoreen siipikarjan lihan tuonnin, lukuun ottamatta kolmansia maita, jotka voivat viedä tuoretta siipikarjan lihaa yhteisöön komission päätöksen 93/342/ETY(2) 4 artiklan 3 ja 4 kohdan poikkeusten soveltamisen vuoksi. - Grönlanti. II OSA Luettelo kolmansista maista, joista jäsenvaltiot sallivat muun riistan kuin luonnonvaraisten riistalintujen tuoreen lihan tuonnin A. Luonnonvaraisten sorkka- ja kavioeläinten lihan osalta Päätöksen 79/542/ETY liitteen I osan asianmukaisissa luonnonvaraisten sorkka-ja kavioeläinten lihaa koskevissa sarakkeissa luetellut kolmannet maat, ottaen huomioon tuoretta lihaa koskevien erityisten huomautusten sarakkeessa annetut rajoitukset. B. Muun kuin I osassa ja II osan A kohdassa mainitun luonnonvaraisen riistan lihan osalta Kaikki päätöksen 79/542/ETY liitteen I osan luettelossa olevat kolmannet maat. (1) EYVL N:o L 44, 17.2.1994, s. 31 (2) EYVL N:o L 137, 8.6.1993, s. 24